Άννα Παλαιολογίνα (κόρη Μιχαήλ Η΄)

Η Άννα Παλαιολογίνα ήταν Βυζαντινή πριγκίπισσα και Δέσποινα της Ηπείρου, κόρη του Αυτοκράτορα Μιχαήλ Η΄ και της Θεοδώρας Βατάτζαινας.

Αρχικά η Άννα ήταν να παντρευτεί τον γιο του Σέρβου κράλη, τον Στέφανο-Ούρεση Β΄ Μιλούτιν, αλλά ο γάμος χάλασε, λόγω του τρόπου διαβίωσης της Σερβικής αυλής και της άρνησης των Σέρβων να τον βελτιώσουνΒασιλοπούλου, σελ. 58Βασιλοπούλου, σελ. 160. Έτσι, όταν η βυζαντινή αντιπροσωπία μαζί με την νύφη έφτασαν εκεί, το συνοικέσιο χάλασε, επειδή ο κράλης μόλις είδε τα πλούσια φορέματα και κοσμήματα της νύφης, αντέδρασε δείχνοντας μια ντόπια ντυμένη φτωχικά. Παρόλα αυτά φαίνεται ότι ο Ούρεσης Β΄ προτίμησε τη συμμαχία του Δεσποτάτου της Ηπείρου παρά αυτή της Βυζαντινής ΑυτοκρατορίαςΠαπαγεωργίου, σελ. 93. Επειδή αυτή ήταν η πρώτη επαφή μεταξύ των Βυζαντινών και των Σέρβων, ο Αυτοκράτορας είχε δώσει εντολή στην αποστολή να μάθουν για το πολιτειακή κατάσταση της χώρας, διότι εκτός του ότι οι Σέρβοι είχαν ανώτατο άρχοντα τον κράλη, δεν γνώριζαν τίποτα άλλοΠαπαγεωργίου, σελ. 95.

Οικογένεια
Παντρεύτηκε τον Νοέμβριο του 1278Βασιλοπούλου, σελ. 163, τον Μιχαήλ Κομνηνό Δούκα Δεσπότη της ΗπείρουΒασιλοπούλου, σελ. 50. Με τον Μιχαήλ απέκτησε τους:
 Κωνσταντίνος Άγγελος
 Ανδρόνικος ΆγγελοςΒασιλοπούλου, σελ. 51. 

Ο γάμος κινδύνεψε να μην γίνει λόγω κωλύματος από εκκλησιαστικό νόμο, που απαγόρευε γάμο μεταξύ συγγενών έως εβδόμου βαθμού· ξεπεράστηκε με την αιτιολογία ότι ήταν δημοσίου συμφέροντος να γίνειΒασιλοπούλου, σελ. 164.

 Παραπομπές 

 Πηγές 
Βασιλοπούλου, Ναυσικά (2015, Εθνικό και Καποδιστριακό Πανεπιστήμιο Αθηνών (ΕΚΠΑ)), Τα βασιλικά συνοικέσια κατά την εποχή των Παλαιολόγων (1258-1453): πολιτικές προσεγγίσεις που διανέμεται με άδεια (CC BY-SA 4.0)
 ''Σλάβοι και Ελληνικός κόσμος: Πρακτικά Α΄ Επιστημονικής Ημερίδας ... , Συλλογικό Έργο - 2014 - Αγγελική Παπαγεωργίου 



Κατηγορία:Κόρες Βυζαντινών Αυτοκρατόρων
Αννα
Κατηγορία:Βυζαντινοί του 13ου αιώνα